Víctor Fernández Víctor Fernández Braulio (Zaragoza, 28 ta' Novembru 1960) huwa kowċ tal-futbol Spanjol, bħalissa jikkowċja lil klabb Belġjan KAA Gent fl-Ewwel Diviżjoni Belġjana. Fernández kien twieled ġewwa Zaragoza, Aragona. Tard fl-istaġun 1990–91, meta kellu biss 30 sena, huwa ġie promoss għall-ewwel tim lokali Real Zaragoza, li eventwalment wassalhom fis-17-il pożizzjoni fil-kampjonat u evitalhom ir-relegazzjoni ta' La Liga fil-"playoffs" kontra Real Murcia; fil-ħin tal-bidu tiegħu, kien it-tieni l-iżgħar maniġer li kkowċja fil-kategorija, wara Xabier Azkargorta. Fis-snin segwenti Fernández għen lil Zaragoza jikkonsolidaw fl-ogħla diviżjoni, notevolment ikkonverta lil Gustavo Poyet minn attakkant għal midfilder offensiv u rebaħ il-Copa del Rey fl-1994 u l-UEFA Cup Winners' Cup fl-istaġun segwenti. Huwa kien meħlus mill-kariga tiegħu fit-8 ta' Novembru 1996, billi laħaq l-istess xorti fis-sena ta' wara mal-klabb ġejjin, CD Tenerife. Għal erba' staġuni sħaħ fit-tard tad-90ijiet u kmien fl-2000ijiet, Fernández kien inkarigat ma Celta de Vigo, huwa għin lill-Galizjani jikkwalifikaw tliet darbiet għall-UEFA Cup matul l-espliċita tiegħu waqt li jilagħab futbol attraenti ħafna. Fis-snin 2002–04 huwa ħadem mal-kollegi ta' Real Betis, rispettivament spiċċaw it-tmien u d-disa' post f'sentejn. Fis-sajf tal-2004, Fernández mar barra u ngħaqad mal-klabb Portugiż FC Porto. Huwa beda l-mandat tiegħu mal-konkwista tat-Tazza Interkontinentali, iżda kien imkeċċi fi Frar tas-sena ta' wara telfa ta' 1–3 f'darhom kontra SC Braga. Fernández irritorna mal-għeżież tiegħu Zaragoza għall-istaġun 2006–07, huwa kkwalifika lil-klabb għall-UEFA Cup fl-ewwel sena tiegħu, iżda kien imkeċċi f'nofs it-tieni staġun tiegħu, fejn eventwalment Zaragoza spiċċaw relegati. Fir-ritorn l-ieħor ingħaqad ma Betis tard f'Jannar 2010, billi ssostitwixxa lil imkeċċi Antonio Tapia; waqt espliċita tiegħu l-"Verdiblancos" kienu t-tim fil-kampjonat bl-aktar punti, iżda dawn ma setgħux eventwalment jiġu promossi mis-Segunda División, huma spiċċaw bl-istess punti mal-klabb tat-tielet pożizzjoni. Fid-9 ta' Jannar 2013 Fernández mexa għat-tieni esperjenza tiegħu barra mill-pajjiż, billi ffirma kuntratt mal-klabb Belgjan KAA Gent.